title: Decizia 2009/316/JAI a Consiliului din 6 aprilie 2009 de instituire a Sistemului european de informații cu privire la cazierele judiciare (ECRIS) în aplicarea articolului 11 din Decizia-cadru 2009/315/JAI

text:
               7.4.2009

               RO

               Jurnalul Oficial al Uniunii Europene

               L 93/33

      DECIZIA 2009/316/JAI A CONSILIULUI

   din 6 aprilie 2009
   de instituire a Sistemului european de informații cu privire la cazierele judiciare (ECRIS) în aplicarea articolului 11 din Decizia-cadru 2009/315/JAI
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 31 și articolul 34 alineatul (2) litera (c),
   având în vedere Decizia-cadru 2009/315/JAI a Consiliului din 26 februarie 2009 privind organizarea și conținutul schimbului de informații extrase din cazierele judiciare între statele membre (1), în special articolul 11 alineatul (4),
   având în vedere propunerea Comisiei,
   având în vedere avizul Parlamentului European (2),
   întrucât:

               (1)

               Articolul 29 din Tratatul privind Uniunea Europeană prevede că Uniunea și-a stabilit obiectivul de a oferi cetățenilor un nivel înalt de siguranță în spațiul de libertate, securitate și justiție. Acest obiectiv presupune un schimb sistematic între autoritățile competente ale statelor membre de informații extrase din cazierele judiciare, într-un mod care să garanteze înțelegerea comună a acestora și eficacitatea unui astfel de schimb.

               (2)

               Informațiile privind condamnările impuse resortisanților unui stat membru de către alte state membre nu circulă în mod eficient în temeiul reprezentat actualmente de Convenția europeană privind asistența reciprocă în materie penală din 20 aprilie 1959. Prin urmare, se impun proceduri mai eficiente și ușor accesibile pentru schimbul informațiilor de această natură la nivelul Uniunii Europene.

               (3)

               Necesitatea de a îmbunătăți schimbul de informații privind condamnările a fost menționată drept prioritate în cadrul Declarației Consiliului European din 25-26 martie 2004 privind combaterea terorismului și a fost ulterior reafirmată în cadrul Programului de la Haga (3) și în planul de acțiune (4) privind punerea în aplicare a acestuia. În plus, interconectarea computerizată a cazierelor judiciare la nivelul Uniunii Europene a fost recunoscută drept o prioritate politică de către Consiliul European în concluziile sale din 21-22 iunie 2007.

               (4)

               Interconectarea computerizată a cazierelor judiciare face parte din proiectul E-Justice, care a fost recunoscut în 2007, în repetate rânduri, drept o prioritate de către Consiliul European.

               (5)

               În prezent, este în curs de elaborare un proiect pilot de interconectare a cazierelor judiciare. Realizările acestuia constituie o bază valoroasă pentru viitoarele activități în materie de schimb computerizat de informații la nivelul Uniunii Europene.

               (6)

               Prezenta decizie are drept obiectiv punerea în aplicare a Deciziei-cadru 2009/315/JAI în vederea elaborării și a dezvoltării unui sistem computerizat de schimb de informații privind condamnările între statele membre. Un astfel de sistem ar trebui să poată să comunice informații despre condamnări într-un format ușor de înțeles. În consecință, ar trebui să se stabilească un format standardizat care să permită schimbul de informații pe cale electronică, în mod uniform și ușor de tradus în mod automat, precum și orice alte modalități de organizare și de facilitare a schimburilor electronice de informații privind condamnările între autoritățile centrale ale statelor membre.

               (7)

               Prezenta decizie se bazează pe principiile deja stabilite de Decizia-cadru 2009/315/JAI și completează și aplică respectivele principii din punct de vedere tehnic.

               (8)

               Categoriile de date care urmează să fie introduse în sistem, scopurile pentru care datele urmează să fie introduse, criteriile privind introducerea acestora, autoritățile care au drept de acces la date, precum și anumite norme specifice privind protecția datelor cu caracter personal sunt definite în Decizia-cadru 2009/315/JAI.

               (9)

               Nici prezenta decizie și nici Decizia-cadru 2009/315/JAI nu stabilesc vreo obligație de a face schimb de informații privind hotărârile fără caracter penal.

               (10)

               Deoarece obiectivul prezentei decizii nu reprezintă armonizarea sistemelor naționale în ceea ce privește cazierele judiciare, statul membru în care s-a pronunțat condamnarea nu este obligat să-și modifice propriul sistem intern aplicabil cazierelor judiciare în ceea ce privește utilizarea de informații în scopuri interne.

               (11)

               Sistemul european al cazierelor judiciare (ECRIS) este un sistem descentralizat de tehnologie a informației. Datele din cazierele judiciare ar trebui stocate numai în baze de date gestionate de statele membre și nu ar trebui să existe niciun fel de acces online direct la bazele de date privind cazierele judiciare ale altor state membre. Răspunderea pentru funcționarea bazelor de date privind cazierele judiciare naționale și realizarea unui schimb eficient de informații între acestea revine statelor membre. Infrastructura comună de comunicații a ECRIS ar trebui să o constituie, inițial, rețeaua serviciilor transeuropene securizate de telematică între administrații (S-TESTA). Toate cheltuielile privind infrastructura comună de comunicații ar trebui acoperite de la bugetul general al Uniunii Europene.

               (12)

               Tabelele de referință ale categoriilor de infracțiuni, de pedepse și de măsuri prevăzute de prezenta decizie ar trebui să faciliteze traducerea automată și ar trebui să permită înțelegerea reciprocă a informațiilor transmise, prin utilizarea unui sistem de coduri. Conținutul tabelelor constituie rezultatul analizei necesitărilor tuturor celor 27 de state membre. Analiza respectivă a luat în considerare clasificarea din cadrul proiectului pilot și rezultatele exercițiului de grupare a diferitelor infracțiuni, pedepse și măsuri la nivel național. În plus, în cazul tabelului de infracțiuni, s-au luat în considerare, de asemenea, definițiile comune armonizate existente la nivel european și la nivel internațional, precum și modelele de date Eurojust și Europol.

               (13)

               Pentru a asigura înțelegerea reciprocă și transparența clasificării comune, fiecare stat membru ar trebui să prezinte o listă a infracțiunilor, a pedepselor și a măsurilor naționale care intră în fiecare dintre categoriile prevăzute în tabelul respectiv. Statele membre pot furniza o descriere a infracțiunilor, a pedepselor și a măsurilor și, ținând seama de utilitatea unor astfel de descrieri, acestea ar trebui încurajate să le furnizeze. Astfel de informații ar trebui să fie puse la dispoziția statelor membre.

               (14)

               Tabelele de referință ale categoriilor de infracțiuni, pedepse și măsuri, prevăzute de prezenta decizie, nu au drept scop instituirea de echivalențe juridice între infracțiunile, pedepsele și măsurile existente la nivel național. Aceste tabele constituie un instrument menit să ajute destinatarul să înțeleagă mai bine fapta sau faptele, precum și tipul de pedeapsă (pedepse) sau de măsură (măsuri) la care se referă informațiile transmise. Acuratețea codurilor menționate nu poate fi garantată pe deplin de statul membru care furnizează informațiile și nu ar trebui să împiedice interpretarea acestor informații de către autoritățile competente ale statului membru care le primește.

               (15)

               Tabelele de referință ale categoriilor de infracțiuni, pedepse și măsuri ar trebui să fie revizuite și actualizate în conformitate cu procedura de adoptare a măsurilor de punere în aplicare a deciziilor prevăzute în Tratatul privind Uniunea Europeană.

               (16)

               Statele membre și Comisia ar trebui să se informeze și să se consulte reciproc în cadrul Consiliului, potrivit modalităților prevăzute de Tratatul privind Uniunea Europeană, în scopul de a elabora un manual neobligatoriu pentru operatori, care să cuprindă procedurile privind schimbul de informații, în special modalitățile de identificare a autorilor infracțiunilor, înțelegerea comună a categoriilor de infracțiuni, de pedepse și de măsuri, explicarea infracțiunilor, a pedepselor și a măsurilor naționale problematice și, totodată, să asigure coordonarea necesară pentru dezvoltarea și funcționarea ECRIS.

               (17)

               Pentru a accelera dezvoltarea sistemului ECRIS, Comisia ar trebui să adopte o serie de măsuri tehnice pentru a sprijini statele membre în pregătirea infrastructurii tehnice de interconectare a bazelor de date privind cazierele judiciare ale acestora. Comisia poate furniza un software de referință pentru punerea în aplicare, și anume un software adecvat care să permită statelor membre realizarea acestei interconectări, și pe care statele membre îl pot alege în locul software-ului propriu de interconectare destinat punerii în aplicare a setului comun de protocoale care să permită schimbul de informații între bazele de date privind cazierele judiciare.

               (18)

               Decizia-cadru 2008/977/JAI din 27 noiembrie 2008 privind protecția datelor cu caracter personal prelucrate în cadrul cooperării polițienești și judiciare în materie penală (5) ar trebui să se aplice în contextul schimbului computerizat de informații extrase din cazierele judiciare ale statelor membre, asigurând un nivel adecvat de protecție a datelor în timpul schimbului de informații între statele membre și permițând totodată statelor membre să impună standarde de protecție la prelucrarea datelor mai ridicate la nivel național.

               (19)

               Deoarece obiectivul prezentei decizii, și anume elaborarea unui sistem computerizat de schimb de informații privind condamnările între statele membre, nu poate fi realizat în mod adecvat de către statele membre în mod unilateral și, în consecință, poate fi realizat mai bine la nivelul Uniunii Europene, datorită necesității unei acțiuni coordonate în cadrul Uniunii Europene, Consiliul poate adopta măsuri în conformitate cu principiul subsidiarității menționat la articolul 2 din Tratatul privind Uniunea Europeană și prevăzut la articolul 5 din Tratatul de instituire a Comunității Europene. În conformitate cu principiul proporționalității, astfel cum este prevăzut la articolul 5 din Tratatul de instituire a Comunității Europene, prezenta decizie nu depășește ceea ce este necesar în vederea realizării obiectivului respectiv.

               (20)

               Prezenta decizie respectă drepturile fundamentale și principiile recunoscute în special de articolul 6 din Tratatul privind Uniunea Europeană și reflectate în Carta Drepturilor Fundamentale a Uniunii Europene,

         DECIDE:
   Articolul 1
   Obiectul
   Prezenta decizie instituie Sistemul european de informații cu privire la cazierele judiciare (ECRIS).
   Prezenta decizie stabilește, de asemenea, elementele formatului standardizat pentru schimbul electronic de informații extrase din cazierele judiciare între statele membre, în special în ceea ce privește informațiile privind infracțiunile care stau la baza condamnării și informațiile privind conținutul condamnării, precum și alte aspecte generale și tehnice ale punerii în aplicare, referitoare la organizarea și facilitarea schimburilor de informații.
   Articolul 2
   Definiții
   În înțelesul prezentei decizii, se aplică definițiile prevăzute în Decizia-cadru 2009/315/JAI.
   Articolul 3
   Sistemul european de informații cu privire la cazierele judiciare (ECRIS)
   (1)   ECRIS reprezintă un sistem descentralizat de tehnologie a informației, întemeiat pe bazele de date privind cazierele judiciare din fiecare stat membru. Acesta este alcătuit din următoarele elemente:

               (a)

               un software de interconectare alcătuit în conformitate cu un set comun de protocoale care permite schimbul de informații între bazele de date privind cazierele judiciare din statele membre;

               (b)

               o infrastructură comună de comunicații care asigură o rețea criptată.

         (2)   Prezenta decizie nu are drept scop instituirea unei baze de date centralizate a cazierelor judiciare. Toate datele din cazierele judiciare se stochează exclusiv în baze de date gestionate de statele membre.
   (3)   Autoritățile centrale ale statelor membre, menționate la articolul 3 din Decizia-cadru 2009/315/JAI, nu au acces online direct la bazele de date privind cazierele judiciare ale altor state membre. Se vor utiliza cele mai bune tehnici disponibile, identificate împreună de statele membre cu sprijinul Comisiei, pentru a se asigura confidențialitatea și integritatea informațiilor din cazierele judiciare trimise altor state membre.
   (4)   Software-ul de interconectare și bazele de date care stochează, trimit și primesc informații extrase din cazierele judiciare funcționează sub responsabilitatea statelor membre implicate.
   (5)   Infrastructura comună de comunicații va fi rețeaua de comunicații S-TESTA. Pentru orice dezvoltare ulterioară a acestei rețele sau orice rețea securizată alternativă se asigură că infrastructura comună de comunicații aflată în funcțiune îndeplinește în continuare condițiile prevăzute la alineatul (6).
   (6)   Infrastructura comună de comunicații este operată sub responsabilitatea Comisiei, îndeplinește cerințele de securitate necesare și răspunde în totalitate necesităților ECRIS.
   (7)   Pentru a asigura funcționarea eficientă a ECRIS, Comisia oferă sprijin general și asistență tehnică, inclusiv culegerea și elaborarea statisticilor menționate la articolul 6 alineatul (2) litera (b) punctul (i), precum și software-ul de referință pentru punerea în aplicare.
   (8)   Fără a aduce atingere posibilității de a utiliza programele financiare ale Uniunii Europene, în conformitate cu normele aplicabile, fiecare stat membru suportă propriile costuri care rezultă din punerea în aplicare, administrarea, utilizarea și întreținerea propriei baze de date privind cazierele judiciare și a software-ului de interconectare, menționate la alineatul (1).
   Comisia suportă costurile care rezultă din punerea în aplicare, administrarea, utilizarea, întreținerea și dezvoltările ulterioare ale infrastructurii comune de comunicații a ECRIS, precum și din punerea în aplicare și dezvoltările ulterioare ale software-ului de referință pentru punerea în aplicare.
   Articolul 4
   Formatul de transmitere a informațiilor
   (1)   În cazul transmiterii informațiilor în conformitate cu articolul 4 alineatele (2) și (3) și cu articolul 7 din Decizia-cadru 2009/315/JAI, referitoare la denumirea sau clasificarea juridică a infracțiunii și la dispoziția legală aplicabilă, statele membre menționează codul corespunzător fiecărei infracțiuni care face obiectul transmisiei, astfel cum este prevăzut în tabelul de infracțiuni din anexa A. Cu titlu de excepție, în cazul în care infracțiunea nu corespunde niciunui cod specific al unei subcategorii, se utilizează codul „categorie deschisă” în cadrul categoriei de infracțiuni celei mai apropiate sau relevante sau, în lipsa unei astfel de categorii, se utilizează codul „alte infracțiuni”.
   Statele membre pot pune la dispoziție, de asemenea, informații privind stadiul de executare și gradul de participare la infracțiune, precum și, dacă este cazul, privind existența unei exonerări totale sau parțiale de răspunderea penală sau a recidivei.
   (2)   În cazul transmiterii informațiilor în conformitate cu articolul 4 alineatele (2) și (3) și cu articolul 7 din Decizia-cadru 2009/315/JAI referitoare la conținutul condamnării, inclusiv pedeapsa, precum și orice alte pedepse complementare, măsuri de siguranță și hotărâri ulterioare de modificare a executării pedepsei, statele membre menționează codul corespunzător fiecărei pedepse și măsuri care fac obiectul transmisiei, astfel cum este prevăzut în tabelul de pedepse și măsuri din anexa B. Cu titlu de excepție, în cazul în care pedeapsa sau măsura nu corespunde niciunui cod specific al unei subcategorii, se utilizează codul „categorie deschisă” în cadrul categoriei de pedepse și măsuri celei mai apropiate sau relevante sau, în lipsa unei astfel de categorii, se utilizează codul „alte pedepse și măsuri”.
   De asemenea, statele membre oferă, acolo unde este cazul, informațiile de care dispun în ceea ce privește natura și/sau condițiile de executare a pedepsei sau a măsurii impuse, conform parametrilor prevăzuți în anexa B. Parametrul „hotărâre judecătorească fără caracter penal” se precizează numai în cazul în care informațiile cu privire la o astfel de hotărâre sunt furnizate pe bază de voluntariat de către statul membru al cărui resortisant este persoana vizată, atunci când acesta răspunde la cererea de informații privind condamnările primită.
   Articolul 5
   Informații privind infracțiunile, pedepsele și măsurile de drept intern
   (1)   Statele membre furnizează Secretariatului General al Consiliului, în special în vederea elaborării manualului neobligatoriu pentru operatori menționat la articolul 6 alineatul (2) litera (a), următoarele informații:

               (a)

               lista infracțiunilor de drept intern din fiecare categorie menționată în tabelul de infracțiuni din anexa A. Această listă cuprinde denumirea sau clasificarea juridică a infracțiunii, precum și trimiterea la dispoziția legală aplicabilă. De asemenea, lista poate include o scurtă descriere a elementelor constitutive ale infracțiunii;

               (b)

               lista tipurilor de pedepse, posibilele pedepse complementare și măsuri de siguranță, precum și posibilele hotărâri ulterioare de modificare a executării pedepsei, astfel cum se prevede în dreptul intern, din fiecare categorie menționată în tabelul cu pedepse și măsuri din anexa B. Aceasta poate include, de asemenea, o scurtă descriere a pedepsei sau a măsurii respective.

         (2)   Lista și descrierile menționate la alineatul (1) se actualizează periodic de către statele membre. Informațiile actualizate sunt transmise Secretariatului General al Consiliului.
   (3)   Secretariatul General al Consiliului comunică statelor membre și Comisiei informațiile primite în temeiul prezentului articol.
   Articolul 6
   Măsuri de punere în aplicare
   (1)   Consiliul, hotărând cu majoritate calificată, după consultarea Parlamentului European, adoptă orice modificări care ar putea fi necesare la anexele A și B.
   (2)   Reprezentanții departamentelor corespunzătoare ale autorităților administrative din statele membre și ale Comisiei se informează și se consultă reciproc în cadrul Consiliului, în vederea:

               (a)

               elaborării unui manual neobligatoriu pentru operatori, care să prevadă procedura privind schimbul de informații prin intermediul ECRIS, abordând în special modalitățile de identificare a autorilor infracțiunilor și stabilind înțelegerea comună a categoriilor de infracțiuni, pedepse și măsuri enumerate în anexele A și B;

               (b)

               coordonării acțiunilor lor în vederea dezvoltării și a funcționării ECRIS, în special prin:

                           (i)

                           instituirea unor proceduri și sisteme de înregistrare care să permită monitorizarea funcționării ECRIS, precum și elaborarea unor statistici anonime referitoare la schimbul, prin intermediul ECRIS, al informațiilor extrase din cazierele judiciare;

                           (ii)

                           adoptarea unor specificații tehnice privind schimbul, inclusiv cerințe privind securitatea, în special setul comun de protocoale;

                           (iii)

                           instituirea unor proceduri de verificare a conformității aplicațiilor naționale de software cu specificațiile tehnice.

         Articolul 7
   Raportul
   Serviciile Comisiei publică periodic un raport privind schimbul de informații, prin intermediul ECRIS, extrase din cazierele judiciare întocmit pe baza, în special, a statisticilor menționate la articolul 6 alineatul (2) litera (b) punctul (i). Acest raport se publică pentru prima dată la un an de la prezentarea raportului menționat la articolul 13 alineatul (3) din Decizia-cadru 2009/315/JAI.
   Articolul 8
   Punerea în aplicare și termenele
   (1)   Statele membre adoptă măsurile necesare pentru a se conforma dispozițiilor prezentei decizii până la 7 aprilie 2012.
   (2)   Statele membre utilizează formatul prevăzut la articolul 4 și respectă modalitățile de organizare și de facilitare a schimburilor de informații prevăzute în prezenta decizie începând de la data notificată în confiormitate cu articolul 11 alineatul (6) din Decizia-cadru 2009/315/JAI.
   Articolul 9
   Efecte
   Prezenta decizie produce efecte de la data publicării în Jurnalul Oficial al Uniunii Europene.

      Adoptată la Luxemburg, 6 aprilie 2009.

            Pentru Consiliu

            Președintele

         J. POSPÍŠIL

      (1)  A se vedea pagina 23 din prezentul Jurnal Oficial.

      (2)  Aviz emis la 9 octombrie 2008 (nepublicat încă în Jurnalul Oficial).

      (3)  JO C 53, 3.3.2005, p. 1.

      (4)  JO C 198, 12.8.2005, p. 1.

      (5)  JO L 350, 30.12.2008, p. 60.

      ANEXA A

         Tabel comun al categoriilor de infracțiuni menționat la articolul 4

                     Parametri

                  Stadiul de executare:

                  Fapt consumat

                  C

                  Tentativă sau pregătirea infracțiunii

                  A

                  Informație netransmisă

                  Ø

                  Nivelul de participație:

                  Autor

                  M

                  Complice sau instigator/organizator, conspirator

                  H

                  Informație netransmisă

                  Ø

                  Cauze care înlătură răspunderea penală:

                  Alienare mintală sau discernământ diminuat

                  S

                     Recidivă

                  R

                  Cod

                  Categorii și subcategorii de infracțiuni

                  0100 00
                  categorie deschisă

                     Infracțiuni care intră sub jurisdicția Curții Penale Internaționale

                  0101 00

                  Genocid

                  0102 00

                  Crime împotriva umanității

                  0103 00

                  Crime de război

                  0200 00
                  categorie deschisă

                     Participare la o organizație criminală

                  0201 00

                  Conducerea unei organizații criminale

                  0202 00

                  Participare cu intenție la activitățile criminale ale unei organizații criminale

                  0203 00

                  Participare cu intenție la activitățile fără caracter criminal ale unei organizații criminale

                  0300 00
                  categorie deschisă

                     Terorism

                  0301 00

                  Conducerea unui grup terorist

                  0302 00

                  Participare cu intenție la activitățile unui grup terorist

                  0303 00

                  Finanțarea terorismului

                  0304 00

                  Instigare publică la comiterea de infracțiuni teroriste

                  0305 00

                  Recrutare sau pregătire pentru activități teroriste

                  0400 00
                  categorie deschisă

                     Trafic de ființe umane

                  0401 00

                  Trafic de ființe umane în vederea exploatării prin muncă sau prin servicii

                  0402 00

                  Trafic de ființe umane în vederea exploatării prin obligarea la prostituție sau în vederea altor forme de exploatare sexuală

                  0403 00

                  Trafic de ființe umane în vederea prelevării de organe sau de țesuturi umane

                  0404 00

                  Trafic de ființe umane în vederea sclaviei, a unor practici similare sclaviei sau a servituții

                  0405 00

                  Trafic de minori în vederea exploatării prin muncă sau servicii

                  0406 00

                  Trafic de minori în vederea exploatării prin obligarea la prostituție sau în vederea altor forme de exploatare sexuală

                  0407 00

                  Trafic de minori în vederea prelevării de organe sau de țesuturi umane

                  0408 00

                  Trafic de minori în vederea sclaviei, a unor practici similare sclaviei sau a servituții

                  0500 00
                  categorie deschisă

                     Trafic ilicit (1) și alte infracțiuni legate de arme, arme de foc, părți și componente ale acestora, muniții și explozivi

                  0501 00

                  Fabricare ilicită de arme, arme de foc, părți și componente ale acestora, muniții și explozivi

                  0502 00

                  Trafic ilicit de arme, arme de foc, părți și componente ale acestora, muniții și explozivi la nivel național (2)

                  0503 00

                  Export sau import ilicit de arme, arme de foc, părți și componente ale acestora, muniții și explozivi

                  0504 00

                  Deținere sau folosire neautorizată de arme, arme de foc, părți și componente ale acestora, muniții și explozivi

                  0600 00
                  categorie deschisă

                     Infracțiuni împotriva mediului

                  0601 00

                  Distrugerea sau cauzarea de daune speciilor de faună și de floră protejate

                  0602 00

                  Descărcarea ilegală de substanțe poluante sau emiterea ilegală de radiații ionizante în aer, sol sau apă

                  0603 00

                  Infracțiuni legate de deșeuri, inclusiv deșeuri periculoase

                  0604 00

                  Infracțiuni legate de traficul ilicit (1) de specii de faună și de floră protejate sau părți ale acestora

                  0605 00

                  Infracțiuni săvârșite fără intenție împotriva mediului

                  0700 00
                  categorie deschisă

                     Infracțiuni legate de droguri și de precursori și alte infracțiuni contra sănătății publice

                  0701 00

                  Infracțiuni legate de traficul ilicit (3) de stupefiante, substanțe psihotrope și precursori care nu sunt destinate în mod exclusiv pentru consumul personal

                  0702 00

                  Consumul ilicit de droguri, precum și achiziționarea, deținerea, fabricarea sau producerea acestora, destinate în mod exclusiv pentru consumul personal

                  0703 00

                  Înlesnirea sau instigarea altor persoane în vederea consumului ilicit de stupefiante sau de substanțe psihotrope

                  0704 00

                  Fabricarea sau producerea de stupefiante, nedestinate exclusiv consumului personal

                  0800 00
                  categorie deschisă

                     Crime contra persoanei

                  0801 00

                  Omorul

                  0802 00

                  Forme agravate ale omorului (4)

                  0803 00

                  Uciderea din culpă

                  0804 00

                  Pruncuciderea

                  0805 00

                  Avortul ilegal

                  0806 00

                  Eutanasierea ilegală

                  0807 00

                  Infracțiuni legate de comiterea sinuciderii

                  0808 00

                  Loviri cauzatoare de moarte

                  0809 00

                  Loviri cauzatoare de vătămare corporală gravă, mutilare sau infirmitate permanentă

                  0810 00

                  Loviri neintenționate cauzatoare de vătămare corporală gravă, mutilare sau infirmitate permanentă

                  0811 00

                  Loviri cauzatoare de vătămare corporală minoră

                  0812 00

                  Loviri neintenționate cauzatoare de vătămare corporală minoră

                  0813 00

                  Punerea în pericol a vieții sau punerea în pericol de vătămare corporală gravă

                  0814 00

                  Tortura

                  0815 00

                  Omisiunea de a acorda ajutor sau asistență

                  0816 00

                  Infracțiuni legate de prelevarea ilicită de organe sau de țesuturi în lipsa unei autorizații sau a consimțământului prealabile

                  0817 00

                  Infracțiuni legate de traficul ilicit (3) de organe și de țesuturi umane

                  0818 00

                  Amenințare sau violență domestică

                  0900 00
                  categorie deschisă

                     Infracțiuni contra libertății persoanei, a demnității și a altor interese protejate, inclusiv rasismul și xenofobia

                  0901 00

                  Răpirea, răpirea în scopul obținerii unei răscumpărări, sechestrarea

                  0902 00

                  Arestarea sau lipsirea de libertate în mod ilegal de către o autoritate publică

                  0903 00

                  Luarea de ostatici

                  0904 00

                  Deturnarea ilegală a unei aeronave sau a unui vapor

                  0905 00

                  Insulta, calomnia, defăimarea

                  0906 00

                  Amenințarea

                  0907 00

                  Constrângeri, presiuni, urmărire în scopul hărțuirii, hărțuire sau agresiune de natură psihologică sau emoțională

                  0908 00

                  Extorcare

                  0909 00

                  Extorcare calificată

                  0910 00

                  Încălcarea proprietății private

                  0911 00

                  Încălcarea dreptului la viață privată, alta decât încălcarea proprietății private

                  0912 00

                  Infracțiuni împotriva protecției datelor cu caracter personal

                  0913 00

                  Interceptarea ilicită a datelor sau a corespondenței

                  0914 00

                  Discriminarea pe motive de gen, rasă, orientare sexuală, religie sau origine etnică

                  0915 00

                  Instigarea publică la discriminare rasială

                  0916 00

                  Instigarea publică la ură rasială

                  0917 00

                  Șantajul

                  1000 00
                  categorie deschisă

                     Infracțiuni contra libertății sexuale

                  1001 00

                  Violul

                  1002 00

                  Violul calificat (5), altul decât violul unui minor

                  1003 00

                  Agresiunea sexuală

                  1004 00

                  Proxenetismul

                  1005 00

                  Exhibiționismul

                  1006 00

                  Hărțuirea sexuală

                  1007 00

                  Prostituția

                  1008 00

                  Exploatarea sexuală a copiilor

                  1009 00

                  Infracțiuni legate de pornografia infantilă sau imagini indecente cu minori

                  1010 00

                  Violul unui minor

                  1011 00

                  Agresiunea sexuală a unui minor

                  1100 00
                  categorie deschisă

                     Infracțiuni contra familiei

                  1101 00

                  Relațiile sexuale ilicite între rude apropiate

                  1102 00

                  Poligamia

                  1103 00

                  Sustragerea de la plata întreținerii sau de la obligația de întreținere

                  1104 00

                  Neglijarea sau abandonul unui minor sau al unei persoane cu handicap

                  1105 00

                  Nerespectarea unei decizii privind reprezentarea unui minor sau sustragerea unui minor

                  1200 00
                  categorie deschisă

                     Infracțiuni contra statului, a ordinii publice, a înfăptuirii justiției sau a funcționarilor publici

                  1201 00

                  Spionajul

                  1202 00

                  Trădarea

                  1203 00

                  Infracțiuni legate de alegeri electorale și de referendum

                  1204 00

                  Atentat contra vieții sau a sănătății șefului statului

                  1205 00

                  Ofensa împotriva statului, a națiunii sau a însemnelor statului

                  1206 00

                  Insulta sau opunerea de rezistență față de un reprezentant al autorității publice

                  1207 00

                  Extorcarea, constrângeri sau presiuni asupra unui reprezentant al unei autorități publice

                  1208 00

                  Agresarea sau amenințarea unui reprezentant al unei autorități publice

                  1209 00

                  Infracțiuni contra ordinii publice, încălcarea ordinii publice

                  1210 00

                  Acte de violență în timpul evenimentelor sportive

                  1211 00

                  Furt de documente publice sau administrative

                  1212 00

                  Obstrucționarea sau împiedicarea înfăptuirii justiției, denunțarea calomnioasă în cursul procesului penal sau al unor proceduri judiciare, mărturia mincinoasă

                  1213 00

                  Uzurparea de calități oficiale

                  1214 00

                  Evadarea unei persoane aflate în custodie legală

                  1300 00
                  categorie deschisă

                     Infracțiuni contra proprietății publice sau a intereselor publice

                  1301 00

                  Frauda privind contribuțiile către stat, contribuțiile pentru asigurări sociale sau privind beneficiile familiale

                  1302 00

                  Frauda la adresa beneficiilor sau a alocațiilor europene

                  1303 00

                  Infracțiuni legate de jocurile de noroc ilegale

                  1304 00

                  Obstrucționarea procedurilor de licitație publică

                  1305 00

                  Coruperea activă sau pasivă a unui funcționar public, a unei persoane care deține o funcție publică sau a unei autorități publice

                  1306 00

                  Deturnarea de fonduri, însușirea pe nedrept sau altă atingere adusă proprietății săvârșită de către un funcționar public

                  1307 00

                  Abuz în serviciu de către un funcționar public

                  1400 00
                  categorie deschisă

                     Infracțiuni fiscale și vamale

                  1401 00

                  Infracțiuni fiscale

                  1402 00

                  Infracțiuni vamale

                  1500 00
                  categorie deschisă

                     Infracțiuni economice și infracțiuni legate de comerț

                  1501 00

                  Bancruta frauduloasă

                  1502 00

                  Încălcarea normelor contabile, deturnarea de fonduri, ascunderea de bunuri sau sporirea ilegală a pasivelor unei societăți

                  1503 00

                  Încălcarea normelor în domeniul concurenței

                  1504 00

                  Spălarea veniturilor rezultate din infracțiune

                  1505 00

                  Corupția activă sau pasivă în sectorul privat

                  1506 00

                  Divulgarea unui secret sau încălcarea obligației de confidențialitate

                  1507 00

                  Utilizarea abuzivă a informațiilor confidențiale („insider trading”)

                  1600 00
                  categorie deschisă

                     Infracțiuni contra patrimoniului sau care cauzează prejudicii bunurilor

                  1601 00

                  Însușirea pe nedrept

                  1602 00

                  Însușirea pe nedrept sau devierea energiei

                  1603 00

                  Frauda, inclusiv înșelăciunea

                  1604 00

                  Comercializarea de bunuri furate

                  1605 00

                  Trafic ilicit (6) de bunuri culturale, inclusiv antichități și opere de artă

                  1606 00

                  Avarierea sau distrugerea intenționată a proprietății

                  1607 00

                  Avarierea sau distrugerea neintenționată a proprietății

                  1608 00

                  Sabotajul

                  1609 00

                  Infracțiuni contra proprietății industriale sau intelectuale

                  1610 00

                  Incendierea

                  1611 00

                  Incendierea cauzatoare de moarte sau de vătămări unor persoane

                  1612 00

                  Incendierea de păduri

                  1700 00
                  categorie deschisă

                     Infracțiuni de furt

                  1701 00

                  Furtul

                  1702 00

                  Furtul săvârșit după încălcarea proprietății

                  1703 00

                  Furtul săvârșit cu violență sau cu ajutorul armelor sau însoțit de amenințarea cu violență sau cu uzul de arme asupra persoanelor

                  1704 00

                  Formele de furt calificat care nu implică violența sau uzul de arme și nici amenințarea cu violență sau cu uzul de arme asupra persoanelor

                  1800 00
                  categorie deschisă

                     Infracțiuni contra sistemelor informatice și alte infracțiuni de tip informatic

                  1801 00

                  Accesul ilegal la sistemele informatice

                  1802 00

                  Interferența ilegală în sistem

                  1803 00

                  Interferența ilegală cu datele

                  1804 00

                  Producerea, deținerea, furnizarea sau traficarea de echipamente pentru calculator sau de date care înlesnesc comiterea de infracțiuni informatice

                  1900 00
                  categorie deschisă

                     Falsificarea mijloacelor de plată

                  1901 00

                  Contrafacerea sau falsificarea de monedă străină, inclusiv euro

                  1902 00

                  Contrafacerea de mijloace de plată, altele decât numerarul

                  1903 00

                  Contrafacerea sau falsificarea documentelor fiduciare publice

                  1904 00

                  Punerea în circulație/utilizarea de monede, de mijloace de plată, altele decât numerarul, sau de documente fiduciare publice contrafăcute sau falsificate

                  1905 00

                  Deținerea unui dispozitiv de contrafacere sau de falsificare a monedelor sau a documentelor fiduciare publice

                  2000 00
                  categorie deschisă

                     Falsificare de documente

                  2001 00

                  Falsificarea de documente publice sau administrative de către o persoană fizică

                  2002 00

                  Falsificarea de documente de către un funcționar public sau o autoritate publică

                  2003 00

                  Furnizarea sau achiziționarea de documente publice sau administrative falsificate; furnizarea sau achiziționarea de documente falsificate de către un funcționar public sau o autoritate publică

                  2004 00

                  Utilizarea documentelor publice sau administrative falsificate

                  2005 00

                  Deținerea unui dispozitiv de falsificare a documentelor publice sau administrative

                  2006 00

                  Falsificarea de documente private de către o persoană fizică

                  2100 00
                  categorie deschisă

                     Infracțiuni contra normelor de trafic

                  2101 00

                  Conducerea periculoasă

                  2102 00

                  Conducerea sub influența alcoolului sau a stupefiantelor

                  2103 00

                  Conducerea fără permis sau fiind decăzut din dreptul de a conduce

                  2104 00

                  Omisiunea de a opri în urma producerii unui accident rutier

                  2105 00

                  Sustragerea de la controlul rutier

                  2106 00

                  Infracțiuni legate de transportul rutier

                  2200 00
                  categorie deschisă

                     Infracțiuni contra legislației muncii

                  2201 00

                  Angajarea ilegală

                  2202 00

                  Infracțiuni legate de remunerații, inclusiv contribuțiile de asigurare socială

                  2203 00

                  Infracțiuni legate de condițiile de lucru, sănătatea și securitatea la locul de muncă

                  2204 00

                  Infracțiuni legate de accesul la sau exercitarea unei activități profesionale

                  2205 00

                  Infracțiuni legate de programul de lucru și timpul de odihnă

                  2300 00
                  categorie deschisă

                     Infracțiuni contra legislației privind migrația

                  2301 00

                  Intrarea ilegală sau șederea ilegală

                  2302 00

                  Facilitarea intrării sau a șederii ilegale

                  2400 00
                  categorie deschisă

                     Infracțiuni contra obligațiilor militare

                  2500 00
                  categorie deschisă

                     Infracțiuni legate de substanțe hormonale și alți promotori de creștere

                  2501 00

                  Importul, exportul sau furnizarea în mod ilegal de substanțe hormonale și alți promotori de creștere

                  2600 00
                  categorie deschisă

                     Infracțiuni legate de materialele nucleare sau alte substanțe radioactive periculoase

                  2601 00

                  Importul, exportul, furnizarea sau achiziționarea în mod ilegal de materiale nucleare sau radioactive

                  2700 00
                  categorie deschisă

                     Alte infracțiuni

                  2701 00

                  Alte infracțiuni săvârșite cu intenție

                  2702 00

                  Alte infracțiuni săvârșite în mod neintenționat

         (1)  Cu excepția cazului în care se specifică altfel, în această categorie „trafic” înseamnă import, export, achiziționare, vânzare, furnizare, deplasare sau transfer.

         (2)  În sensul acestei subcategorii, traficul cuprinde achiziționarea, vânzarea, furnizarea, deplasarea sau transferul.

         (3)  În sensul acestei subcategorii, traficul cuprinde importul, exportul, achiziționarea, vânzarea, furnizarea, deplasarea sau transferul.

         (4)  De exemplu: circumstanțe deosebit de grave.

         (5)  De exemplu, viol săvârșit cu cruzime.

         (6)  Traficul cuprinde importul, exportul, achiziționarea, vânzarea, furnizarea, deplasarea sau transferul.

      ANEXA B

         Tabel comun al categoriilor de pedepse și măsuri menționat la articolul 4

                  Cod

                  Categorii și subcategorii de pedepse și măsuri

                  1000
                  categorie deschisă

                     Lipsirea de libertate

                  1001

                  Închisoare

                  1002

                  Detenție pe viață

                  2000
                  categorie deschisă

                     Limitarea libertății personale

                  2001

                  Interzicerea de a frecventa anumite locuri

                  2002

                  Limitarea dreptului de a călători în străinătate

                  2003

                  Interzicerea de a se afla în anumite locuri

                  2004

                  Interzicerea de a participa la un eveniment public

                  2005

                  Interzicerea de a intra în legătură cu anumite persoane, indiferent în ce mod

                  2006

                  Punerea sub supraveghere cu mijloace electronice (1)

                  2007

                  Obligația de a se prezenta la date stabilite în fața unei anumite autorități

                  2008

                  Obligația de a rămâne/de a locui într-un anumit loc

                  2009

                  Obligația de a fi prezent la domiciliu la ore stabilite

                  2010

                  Obligația de a respecta măsurile stabilite în hotărârea de liberare provizorie, inclusiv obligația de a rămâne sub supraveghere

                  3000
                  categorie deschisă

                     Interzicerea unui anumit drept sau a unei capacități

                  3001

                  Descalificarea dintr-o anumită funcție

                  3002

                  Pierderea/suspendarea capacității de a deține sau de a fi numit într-o funcție publică

                  3003

                  Pierderea/suspendarea dreptului de a alege sau de a fi ales

                  3004

                  Lipsa capacității de a încheia un contract cu administrația publică

                  3005

                  Lipsa de eligibilitate în vederea obținerii de subvenții publice

                  3006

                  Anularea permisului de conducere (2)

                  3007

                  Suspendarea permisului de conducere

                  3008

                  Interzicerea de a conduce anumite autovehicule

                  3009

                  Pierderea/suspendarea drepturilor părintești

                  3010

                  Pierderea/suspendarea dreptului de a apărea ca expert în instanță/ca martor sub jurământ/ca jurat

                  3011

                  Pierderea/suspendarea dreptului de a fi curator legal (3)

                  3012

                  Pierderea/suspendarea dreptului la un titlu sau la o decorație

                  3013

                  Interzicerea exercitării unei activități profesionale, comerciale sau sociale

                  3014

                  Interzicerea de a lucra cu minorii sau de a desfășura o activitate la care participă minori

                  3015

                  Obligația de a închide un stabiliment

                  3016

                  Interzicerea de a deține sau de a purta arme

                  3017

                  Retragerea permisului de vânătoare/de pescuit

                  3018

                  Interzicerea de a emite cecuri sau de a utiliza cărți de debit/credit

                  3019

                  Interzicerea de a avea animale

                  3020

                  Interzicerea de a deține sau de a utiliza anumite obiecte, altele decât armele

                  3021

                  Interzicerea de a practica anumite jocuri/sporturi

                  4000
                  categorie deschisă

                     Interzicerea de a se afla pe un anumit teritoriu sau expulzarea de pe acesta

                  4001

                  Interzicerea de a se afla pe teritoriul național

                  4002

                  Expulzarea de pe teritoriul național

                  5000
                  categorie deschisă

                     Obligații personale

                  5001

                  Supunerea la tratament medical sau la alte forme de terapie

                  5002

                  Supunerea la un program socioeducativ

                  5003

                  Obligația de a rămâne sub îngrijirea/controlul familiei

                  5004

                  Măsuri educative

                  5005

                  Supravegherea sociojudiciară

                  5006

                  Obligația de formare/de a desfășura o activitate

                  5007

                  Obligația de a transmite autorităților judiciare informațiile necesare

                  5008

                  Obligația de publicare a hotărârii judecătorești

                  5009

                  Obligația de a repara prejudiciul cauzat de infracțiune

                  6000
                  categorie deschisă

                     Pedepse legate de proprietatea privată

                  6001

                  Confiscarea

                  6002

                  Demolarea

                  6003

                  Restaurarea

                  7000
                  categorie deschisă

                     Internarea într-o instituție

                  7001

                  Internarea într-o clinică de psihiatrie

                  7002

                  Internarea într-un clinică de dezintoxicare

                  7003

                  Plasarea într-un instituție educativă

                  8000
                  categorie deschisă

                     Pedepse pecuniare

                  8001

                  Amenda

                  8002

                  Zile-amendă (4)

                  8003

                  Amenda în beneficiul unui anumit destinatar (5)

                  9000
                  categorie deschisă

                     Pedepse constând în desfășurarea unei activități

                  9001

                  Munca sau serviciul în folosul comunității

                  9002

                  Munca sau serviciul în folosul comunității, însoțite de alte măsuri restrictive

                  10000
                  categorie deschisă

                     Pedepse aplicabile militarilor

                  10001

                  Pierderea gradului militar (6)

                  10002

                  Excluderea din serviciul militar profesionist

                  10003

                  Detenția într-o închisoare militară

                  11000
                  categorie deschisă

                     Exceptarea de la executare/suspendarea executării hotărârii/pedepsei, avertismentul

                  12000
                  categorie deschisă

                     Alte pedepse și măsuri

                  Parametri (a se preciza, după caz)

                  ø

                  Pedeapsă

                  m

                  Măsură

                  a

                  Suspendarea executării pedepsei/măsurii

                  b

                  Suspendarea parțială a executării pedepsei/măsurii

                  c

                  Suspendarea executării pedepsei/măsurii cu termen de încercare/sub supraveghere

                  d

                  Suspendarea parțială a executării pedepsei/măsurii cu termen de încercare/sub supraveghere

                  e

                  Comutarea pedepsei/măsurii

                  f

                  Pedeapsă/măsură alternativă impusă drept pedeapsă principală

                  g

                  Pedeapsă/măsură alternativă impusă inițial în cazul nerespectării pedepsei principale

                  h

                  Revocarea suspendării pedepsei/măsurii

                  i

                  Cumularea ulterioară a unei pedepse totale

                  j

                  Întreruperea executării/amânarea executării pedepsei/măsurii (7)

                  k

                  Absolvirea de pedeapsă

                  l

                  Absolvirea de pedeapsa suspendată

                  n

                  Finalizarea executării pedepsei

                  o

                  Grațierea

                  p

                  Amnistia

                  q

                  Eliberarea condiționată (eliberarea, în anumite condiții, a unei persoane înainte de finalizarea executării pedepsei)

                  r

                  Reabilitarea (însoțită sau nu de ștergerea pedepsei din cazierul judiciar)

                  s

                  Pedepse sau măsuri specifice aplicate minorilor

                  t

                  Hotărâre judecătorească fără caracter penal (8)

         (1)  Plasare fixă sau mobilă.

         (2)  Este necesară depunerea unei cereri în vederea obținerii unui nou permis de conducere.

         (3)  Curator legal al unei persoane care este lipsită de capacitate din punct de vedere juridic sau al unui minor.

         (4)  Amenda exprimată în unități-zile.

         (5)  De exemplu, în beneficiul unei instituții, asociații, fundații sau al unei victime.

         (6)  Degradare militară.

         (7)  Nu atrage evitarea executării pedepsei.

         (8)  Acest parametru va fi precizat numai în cazul în care această informație este furnizată drept răspuns la o cerere primită de către statul membru al cărui resortisant este persoana în cauză.


title: Decizia Consiliului din 28 iunie 2011 de numire și înlocuire a membrilor Consiliului de conducere al Centrului European pentru Dezvoltarea Formării Profesionale

text:
               1.7.2011

               RO

               Jurnalul Oficial al Uniunii Europene

               C 191/9

         DECIZIA CONSILIULUI
   din 28 iunie 2011
   de numire și înlocuire a membrilor Consiliului de conducere al Centrului European pentru Dezvoltarea Formării Profesionale
   (000/2011/)
   CONSILIUL UNIUNII EUROPENE,
   având în vedere Regulamentul (CEE) nr. 337/75 al Consiliului din 10 februarie 1975 privind înființarea Centrului European pentru Dezvoltarea Formării Profesionale, în special articolul 4 (1),
   având în vedere candidatura prezentată Consiliului de către Comisie, din categoria reprezentanților organizațiilor patronale,
   întrucât:

               (1)

               Prin decizia sa din 14 septembrie 2009 (2), Consiliul a numit membrii Consiliului de conducere al Centrului European pentru Dezvoltarea Formării Profesionale pentru perioada cuprinsă între 18 septembrie 2009 și 17 septembrie 2012.

               (2)

               Un post de membru în cadrul Consiliului de conducere al Centrului, din categoria reprezentanților organizațiilor patronale, a devenit vacant ca urmare a demisiei dlui Andrew MAMO,

         DECIDE:
   Articol unic
   Se numește în calitate de membru în cadrul Consiliului de conducere al Centrului European pentru Dezvoltarea Formării Profesionale pentru durata rămasă a mandatului, respectiv până la 17 septembrie 2012:

      REPREZENTANȚII ORGANIZAȚIILOR PATRONALE:

               MALTA

               Dna Jeanelle CATANIA
               Executive Policy & Business Development
               The Malta Chamber of Commerce Enterprise and Industry

      Adoptată la Luxemburg, 28 iunie 2011.

            Pentru Consiliu

            Președintele

         FAZEKAS S.

      (1)  JO L 39, 13.2.1975, p. 1.

      (2)  JO C 226, 19.9.2009, p. 2.


title: Decizia Consiliului din 7 martie 1994 privind modificarea Deciziei 93/350/Euratom, CECO, CEE de modificare a Deciziei 88/591/CECO, CEE, Euratom de instituire a Tribunalului de Primă Instanță al Comunităților Europene

text:
Anunţ juridic important

|

31994D0149

Official Journal L 066 , 10/03/1994 P. 0029 - 0029 Finnish special edition: Chapter 1 Volume 3 P. 0110  Swedish special edition: Chapter 1 Volume 3 P. 0110  Ediţie specială în limba cehă Chapter 01 Volume 01 P. 271  - 271 Ediţie specială în limba estonă Chapter 01 Volume 01 P. 271  - 271 Ediţie specială în limba maghiară Chapter 01 Volume 01 P. 271  - 271 Ediţie specială în limba lituaniană Chapter 01 Volume 01 P. 271  - 271 Ediţie specială în limba letonă Chapter 01 Volume 01 P. 271  - 271 Ediţie specială în limba malteză Chapter 01 Volume 01 P. 271  - 271 Ediţie specială în limba polonă Chapter 01 Volume 01 P. 271  - 271 Ediţie specială în limba slovacă Chapter 01 Volume 01 P. 271  - 271 Ediţie specială în limba slovenă Chapter 01 Volume 01 P. 271  - 271

		19940307Decizia Consiliuluidin 7 martie 1994privind modificarea Deciziei 93/350/Euratom, CECO, CEE de modificare a Deciziei 88/591/CECO, CEE, Euratom de instituire a Tribunalului de Primă Instanță al Comunităților Europene(94/149/CECO, CE)CONSILIUL UNIUNII EUROPENE,având în vedere Decizia 93/350/Euratom, CECO, CEE a Consiliului din 8 iunie 1993 de modificare a Deciziei 88/591/CECO, CEE, Euratom de instituire a Tribunalului de Primă instanță al Comunităților Europene [1] și, în special, articolul 3 al celei dintâi,întrucât, în temeiul Deciziei 88/591/CECO, CEE, Euratom [2], astfel modificată, Tribunalul de Primă Instanță este competent să soluționeze practic toate acțiunile formulate de persoane fizice și juridice;întrucât, cu toate acestea, în ceea ce privește măsurile de apărare comercială luate în caz de dumping și de subvenție în cadrul aplicării tratatelor de instituire a Comunități Europene a Cărbunelui și Oțelului și a Comunității Europene, intrarea în vigoare a Deciziei 93/350/Euratom, CECO, CEE a fost reportată la o dată ulterioară;întrucât, luând în considerare evoluția intervenită de atunci, trebuie să se stabilească data intrării în vigoare a acestei părți din decizia anterior menționată,DECIDE:Articolul 1La articolul 3 din Decizia 93/350/Euratom, CECO, CEE, teza a doua se înlocuiește cu următorul text:"Cu toate acestea, în ceea ce privește acțiunile formulate de persoane fizice sau juridice în temeiul articolului 33 al doilea paragraf, al articolului 35 și al articolului 40 primul și al doilea paragraf din Tratatul CECO cu privire la acte privind aplicarea articolului 74 din tratatul menționat, precum și în ceea ce privește acțiunile formulate de persoane fizice și juridice în temeiul articolului 173 paragraful al patrulea, al articolului 175 al treilea paragraf și al articolului 178 din Tratatul CE privind măsurile de apărare comercială în sensul articolului 113 din tratatul menționat, luate în caz de dumping și de subvenții, intrarea în vigoare a deciziei este prevăzută pentru 15 martie 1994."Articolul 2Prezenta decizie intră în vigoare în ziua următoare datei publicării în Jurnalul Oficial al Comunităților Europene.Adoptată la Bruxelles, 7 martie 1994.Pentru ConsiliuPreședinteleTh. Pangalos[1] JO L 144, 16.6.1993, p. 21 (rectificare: JO L 234, 17.9.1993, p. 23).[2] JO L 319, 25.11.1988, p. 1 (rectificare: JO L 241, 17.8.1989, p. 4).--------------------------------------------------


title: 2011/478/PESC: Decizia 2011/478/PESC a Consiliului din 28 iulie 2011 de prelungire a mandatului Reprezentantului Special al Uniunii Europene în Kosovo

text:
               29.7.2011

               RO

               Jurnalul Oficial al Uniunii Europene

               L 197/12

         DECIZIA 2011/478/PESC A CONSILIULUI
   din 28 iulie 2011
   de prelungire a mandatului Reprezentantului Special al Uniunii Europene în Kosovo (1)

   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 28, articolul 31 alineatul (2) și articolul 33,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 4 februarie 2008, Consiliul a adoptat Acțiunea comună 2008/124/PESC privind misiunea Uniunii Europene de sprijinire a supremației legii în Kosovo, EULEX KOSOVO (2) și Acțiunea comună 2008/123/PESC (3) de numire a domnului Pieter FEITH în calitate de Reprezentant Special al Uniunii Europene (RSUE) în Kosovo.

               (2)

               La 5 mai 2011, Consiliul a adoptat Decizia 2011/270/PESC (4) de numire a domnului Fernando GENTILINI în calitate de RSUE în Kosovo până la 31 iulie 2011.

               (3)

               Mandatul RSUE ar trebui să fie prelungit până la 30 septembrie 2011.

               (4)

               RSUE își va îndeplini mandatul în contextul unei situații care s-ar putea deteriora și care ar putea aduce atingere obiectivelor acțiunii externe a Uniunii prevăzute la articolul 21 din tratat,

         ADOPTĂ PREZENTA DECIZIE:
   Articolul 1
   Decizia 2011/270/PESC se modifică după cum urmează:

               1.

               Articolul 1 se înlocuiește cu următorul text:
               „Articolul 1
               Reprezentantul Special al Uniunii Europene
               Domnul Fernando GENTILINI este numit în calitate de Reprezentant Special al Uniunii Europene (RSUE) în Kosovo pentru perioada 1 mai 2011-30 septembrie 2011. Mandatul RSUE se poate încheia mai devreme, în cazul în care Consiliul decide aceasta, pe baza unei propuneri a Înaltului Reprezentant al Uniunii pentru afaceri externe și politica de securitate (ÎR).”

               2.

               La articolul 5, alineatul (1) se înlocuiește cu următorul text:
               „(1)   Valoarea de referință financiară destinată să acopere cheltuielile aferente mandatului RSUE pentru perioada 1 mai 2011-30 septembrie 2011 este de 690 000 EUR.”

         Articolul 2
   Prezenta decizie intră în vigoare la data adoptării.

      Adoptată la Bruxelles, 28 iulie 2011.

            Pentru Consiliu

            Președintele

         M. DOWGIELEWICZ

      (1)  În conformitate cu Rezoluția Consiliului de Securitate al Organizației Națiunilor Unite 1244 (1999).

      (2)  JO L 42, 16.2.2008, p. 92.

      (3)  JO L 42, 16.2.2008, p. 88.

      (4)  JO L 119, 7.5.2011, p. 12.


title: Decizia Parlamentului European și a Consiliului din 17 decembrie 2009 referitoare la mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară

text:
               24.12.2009

               RO

               Jurnalul Oficial al Uniunii Europene

               L 347/28

      DECIZIA PARLAMENTULUI EUROPEAN ȘI A CONSILIULUI

   din 17 decembrie 2009
   referitoare la mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară
   (2009/1006/UE)
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul de instituire a Comunității Europene și Tratatul privind funcționarea Uniunii Europene,
   având în vedere Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară (1), în special punctul 28,
   având în vedere Regulamentul (CE) nr. 1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare (2), în special articolul 12 alineatul (3),
   având în vedere propunerea Comisiei,
   întrucât:

               (1)

               Fondul european de ajustare la globalizare (FEG) a fost creat pentru a oferi un sprijin suplimentar lucrătorilor afectați de schimbările structurale majore intervenite în practicile comerciale mondiale și pentru a le acorda asistență în procesul de reintegrare pe piața muncii.

               (2)

               Domeniul de aplicare al FEG a fost extins pentru a include solicitările prezentate cu începere de la 1 mai 2009, astfel încât să fie prevăzut un sprijin pentru lucrătorii disponibilizați ca efect al crizei financiare și economice mondiale.

               (3)

               Acordul interinstituțional din 17 mai 2006 permite mobilizarea FEG în limita unui plafon anual de 500 de milioane EUR.

               (4)

               La 5 iunie 2009, Suedia a prezentat o solicitare de mobilizare a FEG în ceea ce privește concedierile din sectorul automobilelor. Solicitarea îndeplinește condițiile pentru stabilirea contribuțiilor financiare, astfel cum se prevede la articolul 10 din Regulamentul (CE) nr. 1927/2006, prin urmare Comisia propune mobilizarea sumei de 9 839 674 EUR.

               (5)

               La 9 iulie 2009, Austria a prezentat o solicitare de mobilizare a FEG în ceea ce privește concedierile din sectorul automobilelor. Solicitarea îndeplinește condițiile pentru stabilirea contribuțiilor financiare, astfel cum se prevede la articolul 10 din Regulamentul (CE) nr. 1927/2006, prin urmare Comisia propune mobilizarea sumei de 5 705 635 EUR.

               (6)

               La 4 august 2009, Țările de Jos au prezentat o solicitare de mobilizare a FEG în ceea ce privește concedierile din sectorul construcțiilor. Solicitarea îndeplinește condițiile pentru stabilirea contribuțiilor financiare, astfel cum se prevede la articolul 10 din Regulamentul (CE) nr. 1927/2006, prin urmare Comisia propune mobilizarea sumei de 386 114 EUR.

               (7)

               Prin urmare, FEG ar trebui mobilizat pentru a furniza o contribuție financiară pentru solicitările depuse de Suedia, Austria și Țările de Jos,

         DECID:
   Articolul 1
   În cadrul bugetului general al Uniunii Europene aferent exercițiului financiar 2009, se mobilizează din Fondul european de ajustare la globalizare suma de 15 931 423 EUR în credite de angajament și de plată.
   Articolul 2
   Prezenta decizie se publică în Jurnalul Oficial al Uniunii Europene.

      Adoptată la Strasbourg, 17 decembrie 2009.

            Pentru Parlamentul European

            Președintele

         J. BUZEK

            Pentru Consiliu

            Președintele

         H. LINDBLAD

      (1)  JO C 139, 14.6.2006, p. 1.

      (2)  JO L 406, 30.12.2006, p. 1.


title: Decizia Consiliului din 25 martie 1991 privind acceptarea statutului Grupului internațional de studiu al cuprului

text:
               11/Volumul 06

               RO

               Jurnalul Ofícial al Uniunii Europene

               212

         31991D0179

               L 089/39

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 25 martie 1991
   privind acceptarea statutului Grupului internațional de studiu al cuprului
   (91/179/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene, în special articolele 113 și 116,
   având în vedere propunerea Comisiei,
   întrucât statutul Grupului internațional de studiu al cuprului a fost adoptat la Geneva, la 24 februarie 1989 de Conferința Organizației Națiunilor Unite privind cuprul;
   întrucât statele și organizațiile internaționale care au participat la Conferință au fost invitate să îi notifice Secretarului General al Organizației Națiunilor Unite acceptarea de către acestea a statutului în conformitate cu alineatul (22) litera (b) din acesta;
   întrucât grupul de studiu va desfășura o importantă activitate de analiză și de supraveghere a pieței și comerțului cu cupru;
   întrucât structura instituțională a Grupului internațional de studiu al cuprului, astfel cum este stabilită de statutul său, implică participarea comună a Comunității și a acelor state membre care au acceptat statutul;
   întrucât anumite state membre și-au manifestat intenția de a participa la grupul de studiu;
   întrucât Comunitatea și acele state care au decis să participe la lucrările grupului de studiu trebuie în consecință, în temeiul unei poziții comune, să își depună simultan instrumentele de acceptare,
   DECIDE:
   Articolul 1
   Statutul Grupului internațional de studiu al cuprului este acceptat de Comunitatea Economică Europeană.
   Comunitatea și acele state membre care în această etapă au decis să participe la lucrările grupului de studiu depun simultan instrumentele lor de acceptare la Secretarul General al Organizației Națiunilor Unite imediat după îndeplinirea procedurilor interne necesare.
   Textul statutului se atașează la prezenta decizie.
   Articolul 2
   Președintele Consiliului este autorizat să numească persoanele împuternicite să depună instrumentul de acceptare în numele Comunității.

      Adoptată la Bruxelles, 25 martie 1991.

            Pentru Consiliu

            Președintele

         R. STEICHEN

   ANEXĂ

      STATUTUL GRUPULUI INTERNAȚIONAL DE STUDIU AL CUPRULUI

   Instituire

               1.

               Se instituie Grupul internațional de studiu al cuprului pentru a pune în aplicare dispozițiile și pentru a supraveghea aplicarea prezentului statut.

         Obiectiv

               2.

               De a se asigura o cooperare internațională consolidată în probleme referitoare la cupru, prin îmbunătățirea informațiilor disponibile referitoare la economia internațională a cuprului și prin oferirea unui forum pentru consultări interguvernamentale privind cuprul.

         Definiții

               3.

                           (a)

                           Prin „grup” se înțelege Grupul internațional de studiu al cuprului instituit prin prezentul statut.

                           (b)

                           Prin „cupru” se înțelege minereu și concentrate de cupru: metal de cupru nerafinat și rafinat, inclusiv cupru secundar; aliaje de cupru; rebuturi, deșeuri și reziduuri de cupru; produse semifabricate și alte produse din cupru pe care le poate stabili grupul.

                           (c)

                           Prin „membri” se înțeleg toate statele și organizațiile interguvernamentale prevăzute la alineatul (5) care și-au notificat acceptarea în conformitate cu alineatul (22).

         Funcții

               4.

               În sensul atingerii obiectivului său, grupul are următoarele funcții:

                           (a)

                           de a organiza consultări și schimburi de informații privind economia internațională a cuprului;

                           (b)

                           de a îmbunătăți statisticile privind cuprul;

                           (c)

                           de a efectua evaluări periodice a situației pieței și studii privind perspectivele industriei mondiale a cuprului;

                           (d)

                           de a efectua studii asupra unor aspecte de interes pentru grup;

                           (e)

                           să desfășoare activități privind eforturile depuse de alte organizații destinate dezvoltării pieței cuprului și care contribuie la cererea de cupru;

                           (f)

                           să ia în considerare problemele speciale sau dificultățile existente sau care riscă să apără în economia internațională a cuprului.

         Grupul îndeplinește funcțiile de mai sus fără a aduce atingere dreptului fiecărui membru de a gestiona toate aspectele economiei sale naționale a cuprului și fără a afecta competența altor organizații internaționale în chestiuni ce intră sub mandatul lor.
   Membri

               5.

               Calitatea de membru al grupului este deschisă tuturor statelor care sunt interesate de producția, consumul sau comerțul internațional cu cupru și tuturor organizațiilor interguvernamentale care au responsabilități de negociere, încheiere și aplicare a acordurilor internaționale, în special acorduri privind produse de bază.

         Atribuțiile grupului

               6.

                           (a)

                           Grupul exercită atribuțiile și ia măsuri sau se asigură de luarea măsurilor necesare pentru desfășurarea și asigurarea aplicării dispozițiilor prezentului statut.

                           (b)

                           Grupul nu este autorizat, direct sau indirect, de a încheia contracte în scopul comercializării cuprului sau a oricărui produs de bază sau alt produs sau orice alte contracte pentru operațiuni la termen; nici nu este autorizat să își asume obligații financiare în aceste scopuri.

                           (c)

                           Grupul adoptă regulamentul de procedură pe care îl consideră necesar pentru îndeplinirea funcțiilor sale, sub rezerva și în conformitate cu dispozițiile prezentului statut.

                           (d)

                           Grupul nu este autorizat și nu este prezumat a fi fost autorizat de membrii săi să își asume angajamente în afara domeniului prezentului statut sau regulamentului de procedură.

         Sediu

               7.

               Sediul grupului este într-un loc ales de acesta pe teritoriul unui stat membru, cu excepția cazului în care acesta decide altfel. Grupul negociază un acord de sediu cu guvernul gazdă care urmează a fi încheiat cât se poate de repede după intrarea în vigoare a prezentului statut.

         Luarea deciziilor

               8.

                           (a)

                           Autoritatea supremă a grupului, instituită în baza prezentului statut, este adunarea sa generală.

                           (b)

                           Grupul, comitetul permanent prevăzut la alineatul (9) și comitetele și organele subsidiare care pot fi instituite iau decizii prin consens, fără supunere la vot, cu excepția deciziilor pentru care este prevăzută o majoritate de voturi specifică de prezentul statut sau în regulamentul de procedură.

                           (c)

                           Fiecare stat membru dispune de un vot.

         Comitetul permanent

               9.

                           (a)

                           Grupul instituie un comitet permanent care este compus din acei membri ai grupului care și-au manifestat dorința de a participa la lucrările sale.

                           (b)

                           Comitetul permanent îndeplinește sarcinile care îi pot fi atribuite de către grup și raportează grupului în legătură cu finalizarea sau progresul lucrărilor sale.

         Comitetele și organele subsidiare

               10.

               Grupul poate institui alte comitete sau organe subsidiare, în plus față de comitetul permanent, în condițiile și modalitățile pe care acesta le hotărăște.

         Secretariat

               11.

                           (a)

                           Grupul dispune de un secretariat alcătuit dintr-un secretar general și din personalul necesar.

                           (b)

                           Secretarul general este cel mai înalt funcționar al grupului și răspunde față de acesta pentru administrarea și aplicarea prezentului statut în conformitate cu deciziile grupului.

         Cooperarea cu terții

               12.

                           (a)

                           Grupul poate lua măsuri pentru consultări sau cooperare cu Organizația Națiunilor Unite, organele sau instituțiile sale specializate și cu alte organisme interguvernamentale, după caz.

                           (b)

                           De asemenea, grupul poate lua măsurile pe care le consideră adecvate pentru păstrarea contactului cu guvernele interesate neparticipante, cu alte organizații neguvernamentale internaționale sau cu entități din sectorul privat, după caz.

                           (c)

                           Pot fi invitați observatori să participe la reuniunile grupului sau ale organelor sale subsidiare în condițiile și modalitățile pe care le pot stabili grupul sau acele organe.

         Relațiile cu Fondul comun

               13.

               Grupul poate solicita să fie desemnat ca organism internațional privind produsele de bază (ICB) în temeiul articolului 7 alineatul (9) din Acordul de instituire a Fondului comun pentru produsele de bază, în scopul sponsorizării, în conformitate cu dispozițiile prezentului statut, a unor proiecte privind cuprul care urmează a fi finanțate prin intermediul celui de-al doilea cont al Fondului. Deciziile privind sponsorizarea acestor proiecte se iau în mod normal prin consens. În cazul în care nu se poate ajunge la consens, deciziile se iau cu o majoritate de două treimi din voturi. Grupul nu își asumă nici o obligație financiară în vederea acestor proiecte; nici nu acționează ca agenție de implementare pentru vreun proiect.

         Statutul juridic

               14.

                           (a)

                           Grupul are personalitate juridică. El are în special, dar sub rezerva alineatului (6) litera (b), capacitatea de a încheia contracte, de a achiziționa și înstrăina bunuri mobile și imobile și de a sta în justiție.

                           (b)

                           Statutul grupului pe teritoriul guvernului gazdă este guvernat de un acord de sediu încheiat între guvernul gazdă și grup.

         Contribuții bugetare

               15.

                           (a)

                           Fiecare membru contribuie la bugetul anual aprobat de grup în conformitate cu dispozițiile regulamentului de procedură. În scopul calculării contribuțiilor membrilor, 50 % din buget este repartizat în mod egal între aceștia; 25 % se repartizează între statele membre proporțional cu cotele lor în exporturile și importurile totale de minereu și concentrat de cupru ale statelor membre, măsurat în funcție de conținutul de metal de cupru, și de cupru nerafinat și rafinat; și restul de 25 % se repartizează între statele membre în funcție de cota lor într-un total care constă în producția minelor sau consumul rafinat de cupru din fiecare stat membru, alegându-se valoarea mai ridicată. Calcularea acestor cote se face pe baza ultimilor trei ani calendaristici pentru care sunt disponibile statistici.

                           (b)

                           Grupul determină contribuția fiecărui membru pentru fiecare exercițiu financiar într-o monedă care urmează a fi stabilită de grup și în conformitate cu dispozițiile privind contribuțiile specificate de regulamentul de procedură. Plata contribuției de către fiecare membru se face în conformitate cu procedurile sale constituționale.

                           (c)

                           De asemenea, pe lângă contribuțiile bugetare, grupul poate accepta donații din surse externe.

         Statistici și informații

               16.

                           (a)

                           Grupul colectează, clasifică și pune la dispoziția membrilor informațiile statistice privind producția, comerțul, stocurile și consumul de cupru, inclusiv consumul pe piețe specifice și industrii finale, pe care le consideră adecvate pentru buna aplicare a prezentului statut, precum și informațiile prevăzute la litera (b) de mai jos.

                           (b)

                           Grupul ia măsurile pe care le consideră necesare pentru a putea fi schimbate informații cu guvernele interesate neparticipante și cu organizațiile neguvernamentale și interguvernamentale corespunzătoare pentru a evita suprapunerea muncii și pentru a se asigura disponibilitatea unor date recente, de încredere și complete privind producția, consumul, stocurile, comerțul internațional, prețurile publicate recunoscute pe plan internațional ale cuprului, tehnologia, activitățile de cercetare și dezvoltare privind cuprul și alți factori care influențează cererea și oferta de cupru.

                           (c)

                           Grupul se străduiește să se asigure că nici o informație publicată de acesta nu afectează confidențialitatea activităților guvernelor, persoanelor sau întreprinderilor care produc, prelucrează, comercializează sau consumă cupru.

         Evaluare anuală și rapoarte

               17.

                           (a)

                           Grupul face o evaluare anuală a situației mondiale a cuprului și a chestiunilor conexe, în lumina informațiilor furnizate de membri și completate cu informații din toate sursele relevante. Evaluarea anuală include o reexaminare a capacității de producție de cupru preconizate pentru anii următori și un studiu privind perspectivele producției, consumului și comerțului de cupru pentru următorul an calendaristic, în scopul asistării membrilor în evaluările lor individuale ale evoluției economiei internaționale a cuprului.

                           (b)

                           Grupul pregătește un raport care înglobează rezultatele evaluării anuale și îl distribuie membrilor săi. În cazul în care grupul consideră a fi adecvat, acest raport, precum și alte rapoarte și studii distribuite membrilor, pot fi puse la dispoziția altor părți interesate în conformitate cu regulamentul de procedură.

         Dezvoltarea pieței

               18.

                           (a)

                           Grupul organizează discuții între membri și între membri și terți, cum ar fi organizațiile de cercetare și dezvoltare în domeniul cuprului, privind căile și mijloacele de creștere a cererii și de dezvoltare a pieței cuprului. În acest cadru, studiile realizate de grup în sprijinul dezvoltării pieței vor fi difuzate organizațiilor de dezvoltare în domeniul cuprului pentru a le utiliza în pregătirea propunerilor de proiecte de dezvoltare a pieței care urmează a fi supuse examinării de către grup. Executarea acestor proiecte incumbă organizațiilor de dezvoltare a pieței. Grupul poate să aleagă și să sponsorizeze proiectele care urmează a fi finanțate de Fondul comun prin cel de-al doilea cont al său.

                           (b)

                           Grupul se oferă să faciliteze coordonarea între organizațiile de dezvoltare a pieței și să sprijine extinderea activităților de dezvoltare a pieței.

         Studii

               19.

                           (a)

                           Grupul efectuează sau ia măsurile corespunzătoare pentru efectuarea unor studii ad hoc privind economia internațională a cuprului, după cum poate conveni grupul.

                           (b)

                           Studiile pot conține recomandări generale sau sugestii către grup, dar aceste recomandări sau sugestii nu trebuie să aducă atingere dreptului fiecărui membru de a gestiona toate aspectele economiei sale naționale a cuprului și trebuie efectuate fără a aduce atingere competenței altor organizații internaționale în domenii care intră sub mandatul lor.

         Obligațiile membrilor

               20.

               Membrii depun toate eforturile pentru a coopera și pentru a promova atingerea obiectivelor grupului, în special prin oferirea informațiilor privind economia cuprului prevăzute la alineatul (16) litera (a).

         Modificare

               21.

               Prezentul statut poate fi modificat numai prin consensul grupului.

         Intrarea în vigoare

               22.

                           (a)

                           Prezentul statut intră în vigoare definitiv când statele care împreună dețin cel puțin 80 % din comerțul cu cupru, după cum este stabilit de anexa la prezentul statut, au notificat Secretarului General al Organizației Națiunilor Unite (în continuare denumit „depozitar”) în sensul literei (c) de mai jos acceptarea definitivă a prezentului statut.

                           (b)

                           Prezentul statut intră în vigoare cu titlu provizoriu când statele care împreună dețin cel puțin 60 % din comerțul cu cupru, după cum este stabilit de anexa la prezentul statut, au notificat depozitarului în sensul literei (c) de mai jos acceptarea cu titlu provizoriu sau definitivă a prezentului statut.

                           (c)

                           Orice stat sau organizație interguvernamentală prevăzută la alineatul (5) care dorește să devină membru al grupului îl notifică pe depozitar că acceptă prezentul statut fie cu titlu provizoriu, în așteptarea îndeplinirii procedurilor sale interne, fie cu titlu definitiv. Orice stat sau organizație interguvernamentală care a notificat acceptarea cu titlu provizoriu a prezentului statut se străduiește să își îndeplinească procedurile în termen de 36 de luni de la intrarea în vigoare a prezentului statut sau de la data notificării acceptării sale cu titlu provizoriu, dacă este ulterioară, și îl notifică pe depozitar în consecință. Când un stat sau o organizație interguvernamentală nu reușește să își îndeplinească procedurile în limita de timp prevăzută anterior, grupul poate acorda o prelungire a perioadei de timp statului sau organizației interguvernamentale în cauză.

                           (d)

                           În cazul în care cerințele cu privire la intrarea în vigoare a prezentului statut nu au fost îndeplinite la 30 iunie 1990, depozitarul invită acele state și organizații interguvernamentale care și-au notificat acceptarea provizorie sau definitivă a prezentului statut să decidă dacă asigură intrarea în vigoare sau nu, cu titlu provizoriu sau definitiv, a prezentului statut între ele.

                           (e)

                           Atunci când prezentul statut intră în vigoare, depozitarul convoacă o reuniune inaugurală a grupului cât se poate de repede. Membrii sunt anunțați cu cel puțin o lună înaintea acestei reuniuni, dacă este posibil.

         Retragere

               23.

                           (a)

                           Un membru se poate retrage din grup în orice moment prin notificarea scrisă a retragerii către depozitar și către secretarul general al grupului.

                           (b)

                           Retragerea nu aduce atingere nici unei obligații financiare deja asumate de către membrul care se retrage și nu îl îndreptățește la nici o reducere a contribuției sale pentru anul în care are loc retragerea.

                           (c)

                           Retragerea produce efecte la 60 de zile de la primirea notificării de către depozitar.

                           (d)

                           Secretarul general al grupului notifică prompt fiecare membru cu privire la orice notificare primită în temeiul prezentului alineat.

         Încetare

               24.

                           (a)

                           Grupul poate decide în orice moment cu o majoritate de două treimi din voturile statelor membre să înceteze prezentul statut. O astfel de încetare produce efecte la data stabilită de grup.

                           (b)

                           Fără a aduce atingere încetării prezentului statut, grupul continuă să existe atâta vreme cât este necesar pentru lichidarea sa, inclusiv lichidarea conturilor.

         Rezerve

               25.

               Nici una din dispozițiile prezentului statut nu poate face obiectul unor rezerve.

         ANEXĂ
   Comerțul cu cuprul (1)

               Țară

               Exporturi

               Importuri

               Comerț total

               Cotă (%)

               (1 000 tone)

               Australia

               150,7

               —

               150,7

               1,41

               Austria

               24,2

               13,3

               37,5

               0,35

               Belgia-Luxemburg

               222,6

               430,9

               653,5

               6,12

               Bolivia

               1,0

               —

               1,0

               0,01

               Brazilia

               2,3

               153,8

               156,1

               1,46

               Bulgaria

               1,0

               2,0

               3,0

               0,03

               Canada

               635,1

               78,7

               713,8

               6,69

               Chile

               1 308,0

               —

               1 308,0

               12,26

               China

               7,0

               358,9

               365,9

               3,43

               Cuba

               2,7

               6,5

               9,2

               0,09

               Danemarca

               2,5

               1,8

               4,3

               0,04

               Finlanda

               21,9

               54,5

               76,4

               0,72

               Franța

               15,1

               358,7

               373,8

               3,50

               Republica Democrată Germană

               13,5

               62,5

               76,0

               0,71

               Republica Federală Germania

               70,7

               713,0

               783,7

               7,34

               Grecia

               —

               23,7

               23,7

               0,22

               Ungaria

               —

               34,0

               34,0

               0,32

               India

               —

               64,6

               64,6

               0,61

               Indonezia

               90,4

               17,4

               107,8

               1,01

               Iran (Republica Islamică a)

               41,7

               —

               41,7

               0,39

               Irlanda

               0,9

               0,2

               1,1

               0,01

               Italia

               13,1

               355,7

               368,8

               3,46

               Japonia

               55,4

               1 217,1

               1 272,5

               11,92

               Madagascar

               —

               —

               —

               —

               Mexic

               122,0

               5,0

               127,0

               1,19

               Țările de Jos

               7,6

               23,1

               30,7

               0,29

               Norvegia

               53,5

               12,0

               65,5

               0,61

               Panama

               —

               —

               —

               —

               Papua Noua Guinee

               171,5

               —

               171,5

               1,61

               Peru

               343,4

               —

               343,4

               3,22

               Filipine

               217,1

               —

               217,1

               2,03

               Polonia

               177,1

               18,4

               195,5

               1,83

               Portugalia

               3,1

               16,7

               19,8

               0,19

               Republica Coreea

               4,2

               177,9

               182,1

               1,71

               Spania

               86,4

               97,0

               183,4

               1,72

               Suedia

               81,6

               81,9

               163,5

               1,53

               Thailanda

               —

               17,6

               17,6

               0,16

               Turcia

               —

               46,3

               46,3

               0,43

               Uniunea Republicilor Sovietice Socialiste

               103,3

               23,6

               126,9

               1,19

               Regatul Unitul al Marii Britanii și Irlandei de Nord

               32,1

               324,5

               356,6

               3,34

               Statele Unite ale Americii

               187,9

               529,1

               717,0

               6,72

               Iugoslavia

               16,5

               34,5

               51,0

               0,48

               Zair

               508,4

               —

               508,4

               4,76

               Zambia

               500,5

               20,0

               520,5

               4,88

               TOTAL

               5 296,0

               5 374,9

               10 670,9

               100,00

      (1)  Media anuală pentru perioada 1981-1986 a importurilor și exporturilor de minereu și concentrate, măsurate în conținut de metal de cupru, și de cupru nerafinat și rafinat pentru țările care au participat la Conferința Organizației Națiunilor Unite privind cuprul, 1988.


title: 2007/352/CE: Decizia Consiliului din 14 mai 2007 de numire a unui director adjunct al Europol

text:
               24.5.2007

               RO

               Jurnalul Oficial al Uniunii Europene

               L 132/35

      DECIZIA CONSILIULUI

   din 14 mai 2007
   de numire a unui director adjunct al Europol
   (2007/352/CE)
   CONSILIUL UNIUNII EUROPENE,
   având în vedere Convenția privind înființarea unui Oficiu European de Poliție (Convenția Europol) (1), în special articolul 29 alineatul (2),
   acționând în calitate de autoritate învestită cu competența numirii directorului adjunct al Europol,
   având în vedere avizul Consiliului de administrație,
   întrucât:

               (1)

               Datorită expirării mandatului unui director adjunct al Europol, este necesară numirea unui director adjunct.

               (2)

               Statutul angajaților, aplicabil salariaților Europol (2), în special apendicele 8, stabilește dispoziții speciale privind procedura de selecție a directorului sau a directorului adjunct al Europol.

               (3)

               Consiliul de administrație a înaintat Consiliului o listă scurtă cu solicitanții eligibili pentru numire, alături de dosarul complet al fiecăruia dintre solicitanți, precum și de lista completă a solicitanților.

               (4)

               Pe baza tuturor informațiilor relevante furnizate de Consiliul de administrație, Consiliul dorește să numească solicitantul care, conform Consiliului, întrunește toate condițiile aferente postului vacant de director adjunct,

         DECIDE:
   Articolul 1
   Dl Eugenio ORLANDI este numit prin prezenta în postul de director adjunct al Europol de la 1 august 2007 până la 31 iulie 2011.
   Articolul 2
   Prezenta decizie intră în vigoare la data adoptării.
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 14 mai 2007.

            Pentru Consiliu

            Președintele

         F.-W. STEINMEIER

      (1)  JO C 316, 27.11.1995, p. 2.

      (2)  A se vedea Actul Consiliului din 3 decembrie 1998 de stabilire a statutului angajaților, aplicabil salariaților Europol (JO C 26, 30.1.1999, p. 23), astfel cum a fost modificat prin Actul Consiliului din 19 decembrie 2002 (JO C 24, 31.1.2003, p. 1).


title: 2011/160/UE: Decizia Consiliului din 7 martie 2011 privind încheierea unui acord între Uniunea Europeană, Islanda, Liechtenstein și Norvegia cu privire la un mecanism financiar SEE 2009-2014, a unui acord între Uniunea Europeană și Norvegia cu privire la un mecanism financiar norvegian pentru perioada 2009-2014, a unui protocol adițional la Acordul între Comunitatea Economică Europeană și Islanda privind dispozițiile speciale aplicabile importurilor în Uniunea Europeană de anumite specii de pești și produse pescărești în perioada 2009-2014, precum și a unui protocol adițional la Acordul între Comunitatea Economică Europeană și Norvegia privind dispozițiile speciale aplicabile importurilor în Uniunea Europeană de anumite specii de pești și produse pescărești în perioada 2009-2014

text:
               16.3.2011

               RO

               Jurnalul Oficial al Uniunii Europene

               L 69/1

         DECIZIA CONSILIULUI
   din 7 martie 2011
   privind încheierea unui acord între Uniunea Europeană, Islanda, Liechtenstein și Norvegia cu privire la un mecanism financiar SEE 2009-2014, a unui acord între Uniunea Europeană și Norvegia cu privire la un mecanism financiar norvegian pentru perioada 2009-2014, a unui protocol adițional la Acordul între Comunitatea Economică Europeană și Islanda privind dispozițiile speciale aplicabile importurilor în Uniunea Europeană de anumite specii de pești și produse pescărești în perioada 2009-2014, precum și a unui protocol adițional la Acordul între Comunitatea Economică Europeană și Norvegia privind dispozițiile speciale aplicabile importurilor în Uniunea Europeană de anumite specii de pești și produse pescărești în perioada 2009-2014
   (2011/160/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 217, coroborat cu articolul 218 alineatul (6) litera (a),
   având în vedere propunerea Comisiei Europene,
   având în vedere avizul conform al Parlamentului European,
   întrucât:

               (1)

               În conformitate cu Decizia 2010/674/UE a Consiliului (1), au fost semnate, în numele Uniunii, următoarele acorduri și protocoale:

                           —

                           Acord între Uniunea Europeană, Islanda, Principatul Liechtenstein și Regatul Norvegiei, cu privire la un mecanism financiar SEE 2009-2014, precum și anexa la acesta;

                           —

                           Acord între Uniunea Europeană și Regatul Norvegiei cu privire la un mecanism financiar norvegian pentru perioada 2009-2014;

                           —

                           Protocol adițional la Acordul între Comunitatea Economică Europeană și Republica Islanda, precum și anexa la acesta;

                           —

                           Protocol adițional la Acordul între Comunitatea Economică Europeană și Regatul Norvegiei, precum și anexa la acesta.

               (2)

               Înlocuirea mecanismelor financiare existente cu noi mecanisme, care privesc perioade diferite, cuantumuri diferite ale fondurilor și dispoziții diferite de punere în aplicare, precum și reînnoirea și prelungirea aplicării concesiilor privind anumiți pești și produse pescărești, toate acestea privite împreună reprezintă o dezvoltare importantă a asocierii cu statele SEE AELS care justifică recurgerea la articolul 217 din Tratatul privind funcționarea Uniunii Europene.

               (3)

               Respectivele acorduri și protocoale ar trebui să fie încheiate,

         ADOPTĂ PREZENTA DECIZIE:
   Articolul 1
   Se aprobă în numele Uniunii următoarele acorduri și protocoale:

               —

               Acord între Uniunea Europeană, Islanda, Principatul Liechtenstein și Regatul Norvegiei, cu privire la un mecanism financiar SEE 2009-2014, precum și anexa la acesta;

               —

               Acord între Uniunea Europeană și Regatul Norvegiei cu privire la un mecanism financiar norvegian pentru perioada 2009-2014;

               —

               Protocol adițional la Acordul între Comunitatea Economică Europeană și Republica Islanda, precum și anexa la acesta;

               —

               Protocol adițional la Acordul între Comunitatea Economică Europeană și Regatul Norvegiei, precum și anexa la acesta.

         Articolul 2
   Președintele Consiliului este autorizat prin prezenta decizie să desemneze persoana împuternicită să depună, în numele Uniunii, actul de aprobare prevăzut de fiecare dintre acordurile și protocoalele adiționale respective, pentru a exprima consimțământul Uniunii de a-și asuma obligații.
   Articolul 3
   Prezenta decizie intră în vigoare la data adoptării.

      Adoptată la Bruxelles, 7 martie 2011.

            Pentru Consiliu

            Președintele

         CZOMBA S.

      (1)  JO L 291, 9.11.2010, p. 1.